જવાબમાં યુવરાજ ખંધુ હસ્યો, ‘હંઅ...! તમે શું મને સજામાં માફી અપાવવાના હતા ? મારે માફી જોઈતી પણ નથી. હું કહીશ. બધું સાચું જ કહીશ. પણ તમે એમ ના સમજતા કે તમે મારી પાસેથી ઓકાવ્યું છે. તમે મારા મોઢેથી બોલાવવાની વાત તો દૂર રહી, મારા હોઠ પણ ના ખોલાવી શકો. અને હા, તમે એમ પણ ના ધારતા કે તમે મને પકડી પાડ્યો છે. અરે, તમે તો મારા બાપની કાંખ ઘોડીનો સહારો લઈ, મારી બહેનની લાગણીને વટાવીને મને પકડાવા માટે મજબૂર કર્યો છે. તમે મને પકડ્યો નથી, હું પકડાયો છું . માઇન્ડ ઇટ! અને હજુ હું ધારું તો ગુલાલને બરબાદ કરી શકું એમ છું પણ મારી બહેને મને સમ આપ્યા છે એટલે.....’ એ ચૂપ થઈ ગયો. ઝાલાસાહેબ પણ કંઈ ના બોલ્યા. કોઈ કંઈ ના બોલ્યું....